Lentismiesten avaus ylitti odotukset - Urheilu - Helsingin Sanomat
Suomen miesten lentopallomaajoukkue sai erinomaisen startin kesän tärkeimpään tapahtumaansa.
Julkaistu: 19.6.2016 21:05
Suomen miesten lentopallomaajoukkue sai erinomaisen startin kesän tärkeimpään tapahtumaansa. Päävalmentaja Tuomas Sammelvuonhttp://www.hs.fi/haku/?query=tuomas+sammelvuon miehistölle avausviikonlopun saldoksi tuli kaksi voittoa ja yksi tappio Japanin Osakassa.
Tulos ylitti kaikki odotukset. Suomi pelaa nyt 11. peräkkäistä kautta Maailmanliigassa ja rajusti uudistuneella joukkueella. Suomi sijoittui kaksi vuotta sitten yhdeksänneksi Puolan MM-turnauksessa, ja tästä joukkueesta on jo sivussa peräti yhdeksän pelaajaa.
Ydinpelaajista tämän kesän Maailmanliigassa pelaavat passari ja tuore kapteeni Eemi Tervaporttihttp://www.hs.fi/haku/?query=eemi+tervaportti, hakkuri Olli-Pekka Ojansivu http://www.hs.fi/haku/?query=olli-pekka+ojansivuja libero Lauri Kerminenhttp://www.hs.fi/haku/?query=lauri+kerminen. Liigassa debytoi viisi pelaajaa.
Isäntämaa Japani kukisti Suomen ensimmäisessä ottelussa, mutta sen jälkeen menivät nurin Etelä-Korea (3–2) ja Kuuba (3–1). Lajin mahtimaihin kuuluva Kuuba pääsi Rion olympialaisiin.
Vuosi sitten Suomi hävisi Maailmanliigan avauksessa kaksi kotiotteluaan ja piti paikkansa kakkosryhmässä kukistettuaan viimeisenä viikonloppuna Portugalin. Nyt plakkarissa on viisi pistettä, ja lähtökohdat tuleviin kamppailuihin ovat tyystin erilaiset kuin viime vuonna.